পাকিস্তান সফরে সাঙ্গাকারাকে অধিনায়ক করে এমসিসি দল ঘোষণা
আগামী মাসে সিরিজ খেলতে পাকিস্তান সফর করবে মেরিলিবোন ক্রিকেট ক্লাব (এমসিসি) দল। এ জন্য ১২ সদস্যের স্কোয়াড ঘোষণা করেছে এমসিসি। দলটির নেতৃত্বে রয়েছেন বিশ্ব ক্রিকেটের আইনপ্রণেতা সংস্থার প্রেসিডেন্ট কুমার সাঙ্গাকারা।







সফরে প্রথমে পাকিস্তান জাতীয় দলের বিপক্ষে একটি ওয়ানডে ম্যাচ খেলবে এমসিসি দল। এর পর দেশটির জাতীয় টি-টোয়েন্টি চ্যাম্পিয়নস নর্দানের সঙ্গে একটি ২০ ওভারের ম্যাচ খেলবেন তারা। পরে পাক ক্রিকেট বোর্ড (পিসিবি) একাদশের বিপক্ষে একটি টি-টোয়েন্টি ম্যাচে লড়বে দলটি।




এ ছাড়া আরও দুটি ২০ ওভারের ম্যাচ খেলবে এমসিসি দল। পাকিস্তান সুপার লিগের দল (পিএসএল) লাহোর কালান্দার্স ও মুলতান সুলতানসের মুখোমুখি হবেন তারা। আসন্ন ২০২০ পিএসএল আসরের ওয়ার্মআপ হিসেবে ম্যাচ দুটি খেলবে লাহোর-মুলতান। তবে কোন কোন তারিখ ম্যাচগুলো হবে তা জানানো হয়নি।
এমসসি দল: কুমার সাঙ্গাকারা, রবি বোপারা, মাইকেল বুর্গেস, অলিভার হ্যানন-ডালবি, ফ্রেড ক্লাসেন, মাইকেল লিস্ক, অ্যারন লিলি, ইমরান কাইয়ুম, উইল রোডস, সাফিয়ান শরিফ, রোয়েলফ ভ্যান ডার মারউই ও রস হুইটলি।
তথ্যসূত্র: ক্রিকেট পাকিস্তান।

আগামী মাসে সিরিজ খেলতে পাকিস্তান সফর করবে মেরিলিবোন ক্রিকেট ক্লাব (এমসিসি) দল। এ জন্য ১২ সদস্যের স্কোয়াড ঘোষণা করেছে এমসিসি। দলটির নেতৃত্বে রয়েছেন বিশ্ব ক্রিকেটের আইনপ্রণেতা সংস্থার প্রেসিডেন্ট কুমার সাঙ্গাকারা।